chrysippus-philosophy.fragmenta-moralia 84
Scis enim me moralem philosophiam velle complecti et omnes ad eam pertinentes quaestiones explicare . Itaque dubitavi utrum differrem te an , donec suus isti rei veniret locus , ius tibi extra ordinem dicerem : humanius visum est tam longe venientem non detinere . Itaque et hoc ex illa serie rerum cohaerentium excerpam et , si qua erunt eiusmodi , non quaerenti tibi ultro mittam . Quae sint haec interrogas ? Quae scire magis iuvat quam prodest , sicut hoc , de quo quaeris : bonum an corpus sit ? Bonum facit : prodest enim . Quod facit , corpus est . Bonum agitat animum et quodammodo format et continet , quae propria sunt corporis . Quae corporis bona sunt , corpora sunt : ergo et quae animi sunt . Nam et hoc corpus est . Bonum hominis necesse est corpus sit , cum ipse sit corporalis . Mentior , nisi et quae alunt illum et quae valetudinem eius vel custodiunt vel restituunt , corpora sunt : ergo et bonum eius corpus est . Non puto te dubitaturum , an affectus corpora sint － ut aliud quoque , de quo non quaeris , infulciam － tamquam ira , amor , tristitia : si dubitas , vide an voltum nobis mutent , an frontem adstringant , an faciem diffundant , an ruborem evocent , an fugent sanguinem . Quid ergo ? Tam manifestas notas corpori credis imprimi nisi a corpore ? Si affectus corpora sunt , et morbi animorum et avaritia , crudelitas , indurata vitia et in statum inemendabilem adducta : ergo et malitia et species eius omnes , malignitas , invidia , superbia : ergo et bona , primum quia contraria istis sunt , deinde quia eadem tibi indicia praestabunt ; an non vides , quantum oculis det vigorem fortitudo ? quantam intentionem prudentia ? quantam modestiam et quietem reverentia ? quantam serenitatem laetitia ? quantum rigorem severitas ? quantam remissionem lenitas ? corpora ergo sunt , quae colorem habitumque corporum mutant , quae in illis regnum suum exercent . Omnes autem , quas rettuli , virtutes bona sunt et quicquid ex illis est . Numquid est dubium , an id , quo quid tangi potest , corpus sit ? - Omnia autem ista , quae dixi , non mutarent corpus , nisi tangerent : ergo corpora sunt . Etiamnunc cui tanta vis est , ut impellat et cogat et retineat et iubeat , corpus est . Quid ergo ? Non timor retinet ? non audacia impellit ? non fortitudo immittit et impetum dat ? Non moderatio refrenat ac revocat ? Non gaudium extollit ? Non tristitia adducit ? Denique quicquid facimus , aut malitiae aut virtutis gerimus imperio : quod imperat corpori , corpus est , quod vim corpori affert , corpus . Bonum corporis corporalis res est . Bonum hominis et corporis bonum est : itaque corporalis res est . ( Cf . eiusdem epist . 113 , 20 ) . Cf . Plut . de superstitione cp . 1 . πάλιν οἴονταί τινες εἶναι σῶμα τὴν ἀρετὴν καὶ τὴν κακίαν . Tertullianus de anima cp . 6 . Bene autem quod et artes Stoici corporales adfirmant .
Lemmas: Scis enim me moralem philosophiam velle complecti et omnes ad eam pertinentes quaestiones explicare . Itaque dubitavi utrum differrem te an , donec suus isti rei veniret locus , ius tibi extra ordinem dicerem : humanius visum est tam longe venientem non detinere . Itaque et hoc ex illa serie rerum cohaerentium excerpam et , si qua erunt eiusmodi , non quaerenti tibi ultro mittam . Quae sint haec interrogas ? Quae scire magis iuvat quam prodest , sicut hoc , de quo quaeris : bonum an corpus sit ? Bonum facit : prodest enim . Quod facit , corpus est . Bonum agitat animum et quodammodo format et continet , quae propria sunt corporis . Quae corporis bona sunt , corpora sunt : ergo et quae animi sunt . Nam et hoc corpus est . Bonum hominis necesse est corpus sit , cum ipse sit corporalis . Mentior , nisi et quae alunt illum et quae valetudinem eius vel custodiunt vel restituunt , corpora sunt : ergo et bonum eius corpus est . Non puto te dubitaturum , an affectus corpora sint － ut aliud quoque , de quo non quaeris , infulciam － tamquam ira , amor , tristitia : si dubitas , vide an voltum nobis mutent , an frontem adstringant , an faciem diffundant , an ruborem evocent , an fugent sanguinem . Quid ergo ? Tam manifestas notas corpori credis imprimi nisi a corpore ? Si affectus corpora sunt , et morbi animorum et avaritia , crudelitas , indurata vitia et in statum inemendabilem adducta : ergo et malitia et species eius omnes , malignitas , invidia , superbia : ergo et bona , primum quia contraria istis sunt , deinde quia eadem tibi indicia praestabunt ; an non vides , quantum oculis det vigorem fortitudo ? quantam intentionem prudentia ? quantam modestiam et quietem reverentia ? quantam serenitatem laetitia ? quantum rigorem severitas ? quantam remissionem lenitas ? corpora ergo sunt , quae colorem habitumque corporum mutant , quae in illis regnum suum exercent . Omnes autem , quas rettuli , virtutes bona sunt et quicquid ex illis est . Numquid est dubium , an id , quo quid tangi potest , corpus sit ? - Omnia autem ista , quae dixi , non mutarent corpus , nisi tangerent : ergo corpora sunt . Etiamnunc cui tanta vis est , ut impellat et cogat et retineat et iubeat , corpus est . Quid ergo ? Non timor retinet ? non audacia impellit ? non fortitudo immittit et impetum dat ? Non moderatio refrenat ac revocat ? Non gaudium extollit ? Non tristitia adducit ? Denique quicquid facimus , aut malitiae aut virtutis gerimus imperio : quod imperat corpori , corpus est , quod vim corpori affert , corpus . Bonum corporis corporalis res est . Bonum hominis et corporis bonum est : itaque corporalis res est . ( Cf . eiusdem epist . 113 , 20 ) . Cf . Plut . de superstitione cp . 1 . πάλιν οἴομαι τις εἰμί σῶμα ὁ ἀρετή καί ὁ κακία . Tertullianus de anima cp . 6 . Bene autem quod et artes Stoici corporales adfirmant .